《欧阳全真生日》
宋代·赵蕃

旧闻新喻学，面势如眉州。
宜有妙人物，举世让一头。
君于文忠公，谱牒明派流。
当时山公启，有言曾未讎。
在今人与门，推君两俱优。
分教固罔外，首善乃所由。
南见属初度，杯酒相献酬。
愿君云间鹄，听我江上鸥。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。